CELEX: 62016TN0388
Language: el
Date: 2016-07-20 00:00:00
Title: Υπόθεση T-388/16: Προσφυγή της 20ής Ιουλίου 2016 — Eval Europe κατά Επιτροπής

26.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 350/22
            
         Προσφυγή της 20ής Ιουλίου 2016 — Eval Europe κατά Επιτροπής
   (Υπόθεση T-388/16)
   (2016/C 350/28)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Eval Europe NV (Zwijndrecht, Βέλγιο) (εκπρόσωποι: H. Vanhulle, B. van de Walle de Ghelcke, C. Borgers και N. Baeten, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής, της 11ης Ιανουαρίου 2016, σχετικά με το καθεστώς κρατικών ενισχύσεων μέσω απαλλαγής των πλεοναζόντων κερδών SA.37667 (2015/C) (πρώην 2015/NN), το οποίο εφαρμόζεται από το Βασίλειο του Βελγίου·
            
         
               —
            
            
               επικουρικώς, να ακυρώσει τα άρθρα 2-4 της ως άνω αποφάσεως·
            
         
               —
            
            
               σε κάθε περίπτωση, να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της των αιτημάτων της, η προσφεύγουσα προβάλλει τέσσερις λόγους ακυρώσεως:
   
               1.
            
            
               Πρώτον, ότι η Επιτροπή υπέπεσε σε πλάνη περί το δίκαιο και σε πρόδηλη πλάνη εκτιμήσεως κατά τον προσδιορισμό του προβαλλόμενου μέτρου κρατικών ενισχύσεων και τον χαρακτηρισμό αυτού ως καθεστώτος ενισχύσεων κατά την έννοια του άρθρου 1, στοιχείο δ', του κανονισμού 2015/1589 (1) και του άρθρου 107 ΣΛΕΕ.
            
         
               2.
            
            
               Δεύτερον, ότι η Επιτροπή παρέβη το άρθρο 107 ΣΛΕΕ, δεν αιτιολόγησε την απόφασή της και υπέπεσε σε πρόδηλη πλάνη εκτιμήσεως κρίνοντας ότι το βελγικό σύστημα προκριματικών φορολογικών αποφάσεων για τα πλεονάζοντα κέρδη αποτελεί μέτρο κρατικών ενισχύσεων.
            
         
               3.
            
            
               Τρίτον, ότι η Επιτροπή παρέβη το άρθρο 16, παράγραφος 1, του κανονισμού 2015/1589 και παραβίασε τις γενικές αρχές της ασφάλειας δικαίου και της δικαιολογημένης εμπιστοσύνης, καθόσον διέταξε την ανάκτηση της προβαλλόμενης ενισχύσεως.
            
         
               4.
            
            
               Τέταρτον, ότι η Επιτροπή παρέβη το άρθρο 2, παράγραφος 6, ΣΛΕΕ, παραβίασε την αρχή της ίσης μεταχειρίσεως και υπέπεσε σε κατάχρηση εξουσίας, στο μέτρο που στηρίχθηκε στους κανόνες περί κρατικών ενισχύσεων προκειμένου να απαγορεύσει το βελγικό σύστημα προκριματικών φορολογικών αποφάσεων για τα πλεονάζοντα κέρδη.
            
         
      (1)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ 2015, L 248, σ. 9).